एसजीपीसी वरिष्ठ उपप्रधान रघुजीत सिंह विर्क ने बताया कि पीडि़त परिवार की ओर से आर्थिक सहायता की अपील की गई थी, जिसे शिरोमणि गुरुद्वारा प्रबंधक कमेटी श्री अमृतसर ने स्वीकार करते हुए यह सहायता उपलब्ध करवाई है। उन्होंने कहा कि एसजीपीसी एक धार्मिक संस्था है, लेकिन समाज के प्रति अपने उत्तरदायित्व का निर्वाह बाखूबी कर रही है। शिरोमणि गुरुद्वारा प्रबंधक कमेटी के मैंबर जत्थेदार भूपिंदर सिंह असंध ने बताया कि गांव रम्बा निवासी छत्तरपाल सिंह और गुरलाभ सिंह गुरुद्वारा साहिब में अखंडपाठी थे और एक सड़क दुर्घटना में उनकी मृत्यु हो गई थी। इसके बाद पीडि़त परिवार की ओर से आर्थिक मदद की गुहार लगाई गई थी।